stanford-oval/wikipedia huggingface dataset:
Eckerö Line

| Eckerö Line Ab Oy |
| --- | --- |

Tunnuslause:  Nimestään huolimatta suomalainen
Yritysmuoto:  osakeyhtiö
Perustettu:  1994
Toimitusjohtaja:  Taru Keronen
Puheenjohtaja:  Björn Valdemar Blomqvist
Kotipaikka:  Maarianhamina, Ahvenanmaa
Toiminta-alue:  Suomi ja Viro
Toimiala:  matkailu
Liikevaihto:   102,0 milj. € (2019) 
Liikevoitto:   0,0 milj. € (2019) 
Henkilöstö:   351
Emoyhtiö:  Rederiaktiebolaget Eckerö
Kotisivu:  eckeroline.fi
Infobox OKVirheellinen NIMI-arvo: 
Eckerö Line on suomalainen Eckerö-konserniin kuuluva vuonna 1994 perustettu yhtiö. Varustamo liikennöi pitkään yhdellä aluksella Helsingin ja Tallinnan välistä reittiä. Keväällä 2019 yhtiö ilmoitti uudesta kesäkuussa 2019 avattavasta reitistä Helsingin Vuosaaresta Tallinnaan.
M/S Finlandia oli pitkään ainoa Suomen lipun alla Tallinnaan liikennöivä matkustajalaiva, kunnes Viking Line liputti M/S Viking XPRS:n Suomen lipun alle. M/S Finbo Cargo on ainoa Tallinnaan liikennöivä ro-ro-alus Suomen lipun alla.
Taustaa

Rederiaktiebolaget Eckerö perustettiin vuonna 1961 hoitamaan Ruotsin, Suomen ja Ahvenanmaan välistä autolauttaliikennettä. Nykyään yritys toimii emoyhtiönä Eckerö-konsernissa, johon kuuluu yhteensä viisi yritystä: varustamot Eckerö Line, Eckerö Linjen, Birka Cruises ja Eckerö Shipping sekä linja-autoyhtiö Williams Buss. Ålandsresor on Eckerö Linjenin matkatoimiston nimi.
Historia

Eckerö Linenä tunnetun laivayhtiön historia alkaa vuodesta 1994. Tuolloin ahvenanmaalaiset Rederiaktiebolaget Eckerö ja  Birka Line perustivat yhteisen yhtiön liikennöimään Helsingin ja Tallinnan välille nimellä Eestin Linjat. Syyskuussa 1994 linjalle bareboat-rahdattiin M/S Alandia, ja myöhemmin toukokuussa 1995 linjalle tuotiin myös M/S Apollo.
Vuoden 1998 alussa Oy Eestin Linjat Ab Ltd vaihtoi nimensä Oy Eckerö Line Ab Ltd:ksi. Rederiaktiebolaget Eckerö osti Birka Linen osakkeet yhteistyöyrityksestä. Linjalla liikennöi M/S Alandia siihen asti, kunnes uusi Gotlandslinjeniltä ostettu Nord Gotlandia telakoitiin ja muutettiin M/S Nordlandiaksi. 10. helmikuuta 1998 uusi Nordlandia aloitti liikenteen Helsinki–Tallinna-linjalla.
2. helmikuuta 2004 Rederi Ab Eckerölähde? osti M/S Transparadenin Rederi Ab Engshipiltä. Alus sai nimekseen M/S Translandia ja aloitti toukokuussa 2004 liikennöimään M/S Nordlandian parina palvellen lähinnä rahtiasiakkaita. Maaliskuusta 2009 alkaen rahtialus M/S Translandia liikennöi uudesta Vuosaaren satamasta Tallinnaan. Yhtiön matkustaja-alus Nordlandia jatkoi liikennöintiä Länsisatamasta Tallinnan A-terminaaliin.
Helmikuussa 2012 varustamo ilmoitti ostaneensa Italiasta M/S Moby Freedom -nimisen laivan asettaakseen sen uudelleen nimettynä Helsinki–Tallinna-reitille. Alukselle järjestettiin nimikilpailu, jossa sen nimeksi valittiin M/S Finlandia. Se korvasi M/S Nordlandian joulukuussa 2012.
Finlandian tultua liikenteeseen Eckerö Line ilmoitti myyneensä M/S Translandian ja asettavansa M/S Nordlandian rahtiliikenteeseen Vuosaaresta Tallinnaan. Kesäkuussa 2013 varustamo ilmoitti myyneensä M/S Nordlandian Belizeen Isabella Cruise Companylle.
Laivat > Tämänhetkiset laivat

| Laiva | Rakennettu | Käytössä   Eckerö Linellä | Bruttovetoisuus | Matkustajia (maksimi) | Matka- nopeus (solmua) | Reitti | Tietoa | Lippu ja kotipaikka | Kuva |
| --- | --- | --- | --- | --- | --- | --- | --- | --- | --- |
| M/S Finlandia | 2001 | 2012– | 36 365 GT | 2 500 | 27 | Helsinki – Tallinna |  |   Eckerö, Ahvenanmaa |  |
| M/S Finbo Cargo | 2000 | 2019– | 22 152 GT | 366 | 22,5 | Vuosaari – Muuga |  |   Eckerö, Ahvenanmaa |  |
Laivat > Entiset laivat

Vihreällä korostusvärillä on merkattu yhä liikennöiviä aluksia.
| Laiva | Rakennettu | Liikenteessä Eckerö Linellä | Nykyinen tilanne |
| --- | --- | --- | --- |
| M/S Alandia | 1972 | 1992–2006 | Romutettu Alangissa, Intiassa vuonna 2021. |
| M/S Apollo | 1970 | 1995–1999 | Romutettu Aliağassa, Turkissa vuonna 2021. |
| M/S Translandia | 1976 | 2004–2012 | Romutettu Alangissa, Intiassa vuonna 2014. |
| M/S Nordlandia | 1981 | 1998–2013 | Liikennöi M/S Almariya -nimisenä Trasmediterránealle. |
Aiheesta muualla

Eckerö Linen kotisivu (Arkistoitu – Internet Archive)
Eckerö Line
| --- | --- |
Nykyiset alukset:  Finbo Cargo  Finlandia 
Entiset alukset:  Alandia  Apollo  Nordlandia  Translandia 
M/S Nordlandia
Luka Dončić

| Luka Dončić |
| --- | --- |
 Dončić vuonna 2021.
Henkilötiedot
Koko nimi:  Luka Dončić
Syntynyt: 28. helmikuuta 1999 (ikä 25) Ljubljana, Slovenia
Kansalaisuus:   Slovenia
Koripalloilija
Pelipaikka:  pelintekijä
Pituus:  198 cm
Paino:  99 kg
Nyk. joukkue:  Los Angeles Lakers
Sarja:  NBA
NBA-varaus:  3. varaus, 2018 (Atlanta Hawks)
Pelaajaura
Seurajoukkueet
2014–2018 2014–2015 2018–2025 2025–:  Real Madrid → Real Madrid B Dallas Mavericks Los Angeles Lakers
Maajoukkueet
:   Slovenia
Aiheesta muualla
FIBA
| Mitalit> Maa:   Slovenia.Miesten koripallo.EM-kilpailut  | Mitalit> Maa:   Slovenia.Miesten koripallo.EM-kilpailut  | Mitalit> Maa:   Slovenia.Miesten koripallo.EM-kilpailut  | Maa:   Slovenia> Miesten koripallo. |
| --- | --- | --- | --- |
|  Kultaa | Turkki ym. 2017 |  |  |
Luka Dončić (s. 28. helmikuuta 1999 Ljubljana) on slovenialainen koripalloilija, pelipaikaltaan pääasiassa pelintekijä. Hän pelaa NBA-seura Los Angeles Lakersissa.
Hän edusti vuosina 2014–2018 Espanjan Liga ACB:ssä pelaavaa Real Madridia ja siirtyi vuonna 2018 NBA-seura Dallas Mavericksiin.
Ammattilaisura

Dončić aloitti uransa KK Union Olimpijan junioreissa. Hän teki 13-vuotiaana viisivuotisen sopimuksen espanjalaisen suurseuran Real Madridin kanssa.
Dončićista tuli huhtikuussa 2015 nuorin Real Madridin edustusjoukkueessa pelannut pelaaja, sekä Espanjan pääsarjan kolmanneksi nuorin debytantti. Kaudella 2015–2016 hän kuului jo joukkueen vakiomiehistöön. Hän kuului vuoden 2018 Euroliigan voittaneeseen joukkueeseen ja hänet valittiin Euroliiga-kauden 2017–2018 kuten myös Euroliigan lopputurnauksen arvokkaimmaksi pelaajaksi.
Atlanta Hawks varasi Dončićin vuoden 2018 NBA:n varaustilaisuudessa numerolla 3 mutta myi hänet saman tien Dallas Mavericksiin. Hän pelasi NBA-kaudella 2018–2019 runkosarjassa 72 ottelua, kaikki avauskentällisessä. Peliaikaa hänelle kertyi 32,2 minuuttia ottelua kohden ja hän teki keskimäärin 21,2 pistettä, otti 7,8 levypalloa ja antoi 6,0 syöttöä. Hänet valittiin NBA:n vuoden tulokkaaksi.
Helmikuussa 2025 Dončić sekä Maxi Kleber ja Markieff Morris kaupattiin Los Angeles Lakersiin vaihdossa Anthony Davisiin, Max Christieen ja vuoden 2029 ensimmäisen kierroksen varausvuoroon. Kauppa oli NBA:n historiassa merkittävä, sillä koskaan aiemmin kaksi tähdistökentälliseen valittua pelaajaa eivät olleet vaihtaneet päittäin osoitetta kesken kauden.
Ammattilaisura > Maajoukkue

Dončić on edustanut myös Slovenian miesten maajoukkuetta, jossa hän voitti Euroopan mestaruuden vuonna 2017. Loppuottelun kolmannella neljänneksellä loukkaantunut Dončić valittiin EM-turnauksen tähdistöviisikkoon.
Tilastot

| Kausi | Joukkue | Sarja | O | MIN | PK % | 3P % | 1P % | LEV | S | M | R | T | PTS |
| --- | --- | --- | --- | --- | --- | --- | --- | --- | --- | --- | --- | --- | --- |
| 2014–2015 | Real Madrid | Liga ACB | 3 | 2,8 | 33,3 % | 50,0 % | 75,0 % | 0,7 | 0,0 | 0,3 | 0,0 | 0,0 | 2,0 |
| 2015–2016 | Real Madrid | Euroliiga | 12 | 11,1 | 40,7 % | 31,3 % | 88,2 % | 2,3 | 2,0 | 1,2 | 0,2 | 0,3 | 3,5 |
| 2015–2016 | Real Madrid | Liga ACB | 31 | 14,2 | 52,6 % | 42,9 % | 72,1 % | 2,8 | 2,0 | 1,5 | 0,4 | 0,3 | 4,9 |
| 2016–2017 | Real Madrid | Euroliiga | 35 | 19,9 | 43,4 % | 37,1 % | 84,4 % | 4,5 | 4,2 | 1,8 | 0,9 | 0,2 | 7,8 |
| 2016–2017 | Real Madrid | Liga ACB | 43 | 19,9 | 46,0 % | 31,8 % | 78,7 % | 4,3 | 3,1 | 2,0 | 0,7 | 0,4 | 7,8 |
| 2017–2018 | Real Madrid | Euroliiga | 33 | 25,9 | 45,1 % | 32,9 % | 81,6 % | 4,8 | 4,3 | 2,3 | 1,1 | 0,3 | 16,0 |
| 2017–2018 | Real Madrid | Liga ACB | 28 | 24,0 | 46,3 % | 28,0 % | 77,3 % | 5,7 | 5,0 | 2,1 | 1,1 | 0,4 | 12,8 |
| Liga ACB yhteensä | Liga ACB yhteensä | Liga ACB yhteensä | 94 | 18,7 | 47,3 % | 32,0 % | 60,1 % | 4,1 | 3,2 | 1,8 | 0,7 | 0,4 | 8,1 |
| Euroliiga yhteensä | Euroliiga yhteensä | Euroliiga yhteensä | 80 | 18,9 | 43,1 % | 33,8 % | 84,7 % | 3,9 | 3,5 | 0,7 | 1,8 | 0,3 | 9,1 |
| 2018–2019 | Dallas | NBA | 72 | 32,2 | 42,7 % | 32,7 % | 71,3 % | 7,8 | 6,0 | 3,4 | 1,1 | 0,3 | 21,2 |
| 2019–2020 | Dallas | NBA | 61 | 33,6 | 46,3 % | 31,6 % | 75,8 % | 9,4 | 8,8 | 4,3 | 1,0 | 0,2 | 28,8 |
| 2020–2021 | Dallas | NBA | 66 | 34,3 | 47,9 % | 35,0 % | 73,0 % | 8,0 | 8,6 | 4,3 | 1,0 | 0,5 | 27,7 |
| 2021–2022 | Dallas | NBA | 65 | 35,4 | 45,7 % | 35,3 % | 74,4 % | 9,1 | 8,7 | 4,5 | 1,2 | 0,6 | 28,4 |
| NBA yhteensä | NBA yhteensä | NBA yhteensä | 264 | 33,8 | 45,7 % | 33,7 % | 73,7 % | 8,5 | 8,0 | 4,1 | 1,1 | 0,4 | 26,4 |
Aiheesta muualla

Kuvia tai muita tiedostoja aiheesta Luka Dončić Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Norja  Puola
Keski-Pohjanmaan keskussairaala

| Keski-Pohjanmaan keskussairaala |
| --- | --- |

Sijainti
Osoite:  Mariankatu 16-20 67200 Kokkola
Koordinaatit:  63.8452°N, 23.1089°E
Organisaatio
Alue:  Keski-Pohjanmaan hyvinvointialue
Tyyppi:  keskussairaala
Historia
Perustettu:  1969
Linkki
Kotisivut:  http://www.soite.fi
Keski-Pohjanmaan keskussairaala (KPKS) on kymmenen kunnan muodostamaan Keski-Pohjanmaan hyvinvointialueen (Soite) kuuluva keskussairaala Kokkolassa. Se palvelee noin 68 000 asukkaan aluetta. Sen alueeseen kuuluu kahdeksan kuntaa jotka ovat Halsua, Kannus, Kaustinen, Kokkola, Lestijärvi, Perho, Toholampi ja Veteli.
Keski-Pohjanmaan keskussairaalasta järjestettiin suunnittelukilpailu vuonna 1962. Sairaala valmistui 1969 arkkitehtien Erkki Helamaa ja Veijo Martikainen suunnitelman pohjalta. 1980-luvulta lähtien sairaalaa on laajennettu tai korjattu joka vuosikymmenellä.
Aiheesta muualla

Heidi-Maria Harju (2.10.2017) Pohjanmaan keskussairaala ehti keskussairaaloista ensimmäisenä avaamaan lastenpäivystyksen (yle.fi)
| n k Perustiedot Wikidatassa: Keski-Pohjanmaan keskussairaala (Q30279715)ohje |
| --- | --- |
esiintymä kohteesta: lääketieteellinen organisaatio, sairaala, keskussairaala
valtio: Suomi
sijaitsee hallinnollisessa alueyksikössä: Kokkola
koordinaatit: 63°50′44″N 23°06′26″E﻿ / ﻿63.845593°N 23.107171°E﻿ / 63.845593; 23.107171

| --- | --- |
Auktoriteettitunnisteet :  ISNI
Tony Hawk’s Underground

| Tony Hawk’s Underground |
| --- | --- |

Kehittäjä:  Neversoft (PS2, Xbox, GC) Beenox (PC) Vicarious Visions (GBA) Jamdat (mobiili)
Julkaisija:  Activision
Pelisarja:  Tony Hawk’s
Pelimoottori:  RenderWare
Julkaistu:  NA 27. lokakuuta 2003 EU 14. marraskuuta 2003 Mobiili WW tammikuu 2004 Microsoft Windows AUS 2005
Lajityyppi:  urheilu
Pelimuoto:  yksinpeli, moninpeli
Ikäluokitus:  PEGI: 16 / 3 GBA ESRB: T   / E GBA
Alusta:  Xbox, Nintendo GameCube, PlayStation 2, Game Boy Advance, mobiili, Microsoft Windows
Jakelumuoto:  DVD, optinen levy, pelimoduuli
Lisää peliartikkeleitaVideopelien teemasivulla
Infobox OK   : 
Pelissä on temppuja, jotka ovat oikeassa elämässä hengenvaarallisia.
Tony Hawk’s Underground on vuoden 2003 syksynä julkaistu rullalautailupeli, joka on saatavilla PlayStation 2:lle, Nintendo GameCubelle, Game Boy Advancelle, Xboxille ja matkapuhelimille. Peli tunnetaan myös nimellä THUG. Se on viides Tony Hawk’s -peli ja aloittaa kaksiosaisen Underground-sarjan. Pelissä voi luoda oman hahmon, ja siinä on mahdollista pelata myös verkkopeliä PS2-versiossa. Aikaisempiin eroten Undergroundissa painotetaan vahvasti tarinamoodiin. Peli oli myös ensimmäinen sarjaan kuuluvista peleistä, jossa voi laudan lisäksi kulkea kävellen. Myös autolla saattoi ajaa. Pelissä pystyy nyt myös luomaan omat erikoistemppunsa ja dekkinsä eli rullalaudan pohjapuolen kuviot.
Pelattavat alueet

Pelissä pelattavat alueet perustuvat oikeisiin kaupunkeihin, jotka sijaitsevat Moskovaa lukuun ottamatta Pohjois-Amerikassa.
New Jersey
Manhattan
Tampa
San Diego
Havaiji
Vancouver
Slam City Jam -rullalautailuturnaus
Moskova
Lisäksi pelissä on neljä avattavaa maata:
Hotter Than Hell, KISS:n konsertti Australiassa
Koulu, Venice-beach ja lentokonehalli, Tony Hawk’s Pro Skater 2:sta
Pelin musiikit

Aceyalone - "Rapps on Deck" -
Alkaline Trio - "Armageddon" -
Anacron - "A Prototype" -
Angry Amputees - "She Said" -
Assorted Jelly Beans - "Rebel Yell" -
Authority Zero - "Everyday" -
Bad Religion - "Big Bang" -
Blind Iris - "Drive" -
Blue Collar Special - "Don't Wait" -
Bracket - "2 Rak 005" -
Busdriver - "Imaginary Places" -
Camarosmith - "It's Alright" -
Cannibal Ox - "Iron Galaxy" -
Clutch - "Impetus" -
Crash and Burn - "Crazy and Stupid" -
Dan the Automator - "A Better Tomorrow" -
Deltron 3030 - "Positive Contact" -
DJ Q-bert - "Cosmic Assassins" -
Dropkick Murphys - "Time to Go" -
Electric Frankenstein - "Annie's Grave" -
Entombed - "To Ride, Shoot, and Speak the Truth" -
Five Horse Johnson - "Mississippi King" -
Flamethrower - "I Want It All" -
Frog One - "Blah Blah" -
Fu Manchu - "California Crossing" -
GBH - "Crush 'Em" - Punk
High on Fire - "Hung, Drawn and Quartered" -
Hot Water Music - "Remedy" - Rock/Other
In Flames - "Embody the Invisible" -
J-Live - "Braggin' Writes Revisited" - Hip Hop
Jane's Addiction - "Suffer Some" - Rock/Other
Juggaknots - "The Circle Pt. 1" - Hip Hop
Jurassic 5 (ft. Big Daddy Kane) - "A Day at the Races" - 0
KISS - "God of Thunder" - Rock/Other
KISS - "Lick It Up" - Rock/Other
KISS - "Rock and Roll All Nite" - Rock/Other
Lamont - "Hotwire" - Rock/Other
LA Symphony - "King Kong" - Hip Hop
Living Legends - "War Games" - Hip Hop
Mastodon - "Crusher Destroyer" - Rock/Other
Mike V. and the Rats - "The Days" - french variety                                                               *Mr. Lif - "Phantom" -
MURS - "Transitions as a Ridah" - Hip Hop
Nas - "The World Is Yours" -
Nine Pound Hammer - "Run Fat Boy Run" -
NOFX - "Separation of Church and Skate" -
Orange Goblin - " Your World Will Hate This" -
Paint It Black - "Womb Envy" -
People Under the Stairs - "The Next Step II" -
Queens of the Stone Age - "Millionaire" -
Quasimoto - "Low Class Conspiracy" -
R.A. The Rugged Man - "King of the Underground" -
Refused - "New Noise" -
Rise Against - "Like The Angel" -
Rubber City Rebels - "(I Wanna) Pierce My Brain" -
Smoke Blow - "Circle of Fear" -
Solace - "Indolence" -
Social Distortion - "Mommy's Little Monster" -
Stiff Little Fingers - "Suspect Device" -
S.O.D. - "Milk" -
Strike Anywhere - "Refusal" -
Sublime - "Seed" -
Superjoint Ritual - "It Takes No Guts" -
Supernatural - "Internationally Known" -
The Adicts - "Viva La Revolution" -
The Browns - "American Werewolf in Calgary" -
The Clash - "White Riot" -
The Explosion - "No Revolution" -
The Hellacopters - "(Gotta Get Some Action) Now!" -
The Herbaliser (feat. MF DOOM) - "It Ain't Nuttin'" -
The Hookers - "The Legend of Black Thunder" -
The Midnight Evils - "Loaded and Lonely" -
Transplants - "California Babylon" -
Unida - "Black Woman" -
Wildchild - "Secondary Protocol" -
Violent Femmes - Add it up
Pelissä on ns. "Easter egg". Kun laitat kappalelistan niin, että siellä soi pelkät KISSin kappaleet ja menet Hotter than Hell -kaupunkiin ja keräät siellä KISS -kirjaimet ja bändi tulee vetämään kappaleen, niin sitten sieltä tuleekin "normaalikappalelistasta" randomi kappale.
Pelattavat hahmot

Tony Hawk
Bob Burnquist
Steve Caballero
Kareem Campbell
Rune Glifberg
Eric Koston
Bucky Lasek
Bam Margera
Rodney Mullen
Chad Muska
Andrew Reynolds
Paul Rodriguez (uusi hahmo)
Geoff Rowley
Arto Saari (uusi hahmo)
Elissa Steamer
Jamie Thomas
Mike Vallely (uusi hahmo)
Pelattavat hahmot > Salaiset hahmot

Rautamies (Iron Man)
Gene Simmons
THUD
Aiheesta muualla

Tony Hawk’s Undergroundin viralliset sivut (Arkistoitu – Internet Archive)
-pelisarja
| --- | --- |
Pääsarja:  Pro Skater 1  2  3  4  5  Underground 1  Underground 2  American Wasteland  Project 8  Proving Ground 
Sisarsarjat:  Downhill Jam  Motion  Ride  Shred 
Uudelleenjulkaisut:  Pro Skater 2x  Underground 2: Remix  American Sk8land  Pro Skater HD
Asekoulu

Siviilikäyttöön peruskorjattu, Asekoulun käytössä ollut kasarmirakennus Kokkolan Pikiruukissa.
Asekoulun lippu
Asekoulu oli Suomen puolustusvoimiin kuulunut sotilasopetuslaitos, joka toimi Helsingissä, Harjavallassa, Kokkolassa, Kuopiossa ja Lahdessa. Se vastasi ase- ja taisteluvälinealan koulutuksesta kantahenkilökunnalle ja varusmiehille. Varusmiehistä koulutusta saivat ainakin asesepät, taisteluvälinealiupseerit ja -upseerit. Taisteluvälinekoulutuksessa varusmiehet jaettiin jalkaväen -, ilmatorjunnan - ja tykistön koulutuslinjoihin.
Asekoulu aloitti toimintansa Kokkolan kaupungissa vuonna 1973, mutta se perustettiin jo 1919.
Koulun joukko-osastolipussa on punaisella pohjalla Suomen vaakunaleijona miekkoineen alasimen päällä.
Historia

Joukko-osasto aloitti toimintansa nimellä Aseseppäkolu Helsingin Katajanokalla. Jatkosodan loppuun asti koulun johtajana toimi tunnettu jääkäriupseeri, myöhempi jääkärieverstiluutnantti John Rosenbröijer.
Kesällä 1963 Asekoulu siirtyi Kuopioon. Silloinen Kuopion Asevarikko luovutti Asekoululle asehuoltolan tilat ja sijoitti asehuoltolan vanhaan puukasarmiin. Suuren Neulamäen alueella toimi tuosta lähtien sekä asevarikko että Asekoulu.
Asekoulu muutti Kokkolaan vuonna 1973 Pikiruukin kasarmille.
Koulu siirrettiin Lahden varuskuntaan Lahteen puolustusministeri Anneli Tainan päätöksellä kesäkuun 1996 ja vuoden 1997 välillä. Asekoulusta tuli osa silloisen Hämeen Rykmentin Teknistä Koulutuskeskusta (TeknKoulK/HämR). Samalla alueella toiminut Keskusvarikko 8 siirtyi Senaatti-kiinteistöjen (Valtion kiinteistölaitos) hallintaan.
Nyttemmin koulun toiminnot on yhdistetty muihin huollon koulutuksiin puolustusvoimissa, lähinnä Hämeen Rykmentin Huoltokouluun. Aseseppäaliupseerit koulutettiin Hämeen Rykmentissä. Rykmentti lakkautettiin 31.12.2014.
Johto

Asekoulun johtajana ovat toimineet mm.:
kapteeni F. P. Yrjölä 1919 - ?
majuri Karl Eklund 1.2.1921 - 23.9.1923
everstiluutnantti Birger Linkomies 24.9.1923 - 30.7.1925 ja 20.9.1927 - 31.10.1929
majuri Fritz Asplund 1.8.1925 - 19.9.1927
majuri Arvo Saloranta 17.10.1929 - 28.2.1939
majuri Yrjö Prinkki 1.3.1939 - 13.8.1942
kapteeni Bertel Olin virkaatekevä 14.8.1942 alkaen
jääkärieverstiluutnantti John Rosenbröijer 8.1.1943 - 2.12.1944
majuri Ilmari Juvonen 3.1. - 3.3.1945
kapteeni Matti Tavela virkaatekevä 2.7.1945 asti
majuri Alvian Mauranen 3.7.1945 - 5.1.1946
majuri Åke Sandström 5.1. - 12.8.1946
kapteeni Mauri Raunto viransijainen 12.10.1946 asti
insinöörimajuri Jaakko Ilmari Ulvinen 12.10.1946 - 16.1.1951
majuri Eino Oravanainen 17.1.1951 - 12.9.1954
everstiluutnantti Erkki Vara 18.8.1954 - 16.9.1956
everstiluutnantti Toivo Kallio 1.10.1956 - 20.3.1958
everstiluutnantti (Jouko) Jukka Kolehmainen 21.3.1958 - 10.6.1969
everstiluutnantti Kari Tolvanen 10.6.1969 - 13.12.1971
eversti Raimo Sihvola 14.12.1971 - 12.4.1979
everstiluutnantti Jaakko Virkajärvi 13.4.1979 - 27.5.1983
everstiluutnantti Juha Tyynelä 28.5.1983 - 23.1.1987
everstiluutnantti Jarmo Mattila 24.1.1987 - 28.2.1993
everstiluutnantti Markku Karvonen 1.3.1993 - 1996
komentaja Kari Eronen 1996 - 2000
majuri Vesa Kouhia
Strange Highways

| Strange Highways Dio |
| --- | --- | --- |

Studioalbumin tiedot
 Äänitetty : Rumbo Recorders, Los Angeles
 Julkaistu: 25. lokakuuta 1993
 Tuottaja(t): Mike Frazer
 Tyylilaji: heavy metal
 Kesto: 53.36
 Levy-yhtiö: Reprise (Pohjois-Amerikka) Vertigo (muut alueet)
Dion muut julkaisut
| Lock Up The Wolves 1990 | Strage Highways 25. lokakuuta 1993 (Eurooppa ja Japani) 26. tammikuuta 1994 (Yhdysvallat ja Kanada) | Angry Machines 1996 |
Strange Highways on Dion vuonna 1993 julkaisema kuudes albumi. Se on ensimmäinen levy Ronnie James Dion palattua Black Sabbathista. Levyllä soittaa ensimmäistä kertaa kitaristi Tracy G sekä yhtyeen kosketinsoittajana vuoteen 2010 asti toiminut Scott Warren. Albumin julkaisi Vertigo lokakuussa 1993; Yhdysvalloissa julkaisijana oli Reprise Records tammikuussa 1994.
Black Sabbathin Dehumanizer- albumin (1992) nauhoittamisen ja sitä seuranneen kiertueen jälkeen Dio kokosi sooloyhtyeensä uudestaan rumpali Vinny Appicen kanssa ja he palkkasivat Tracy Grijalvan uudeksi kitaristiksi. Dion entisen basistin Jimmy Bainin oli tarkoitus palata yhtyeeseen, mutta hänen tilalleen tuli Jeff Pilson. Strange Highwaysia pidetään Dion raskaimpana ja synkimpänä albumina.
Kappale "Hollywood Black" oli sävelletty Black Sabbathin Dehumanizerin äänitysten aikana.
Kitaristi Tracy G:n mukaan Strange Highways ei kuitenkaan sisällä Dehumanizerilta ylijäänyttä materiaalia, hän vain sattui ottamaan vaikutteita Black Sabbathin kitaristi Tony Iommilta.
Kappaleet

Jesus, Mary & Holy Ghost – 4.14 (säv. Dio, Tracy G, Jeff Pilson)
Firehead – 4.07 (säv. Vinny Appice, Dio, Grivalja, Pilson)
Strange Highways – 6.54 (säv. Appice, Dio, Grivalja, Pilson)
Hollywood Black – 5.09 (säv. Dio, Grivalja, Appice)
Evilution – 5.37 (säv. Appice, Dio, Grivalja, Pilson)
Pain – 4.13 (säv. Appice, Dio, Grivalja)
One Foot in the Grave – 4.02 (säv. Appice, Dio, Grivalja, Pilson)
Give Her the Gun – 6.00 (säv. Dio, Grivalja, Pilson)
Blood From a Stone – 4.14 (säv. Appice, Dio, Grivalja, Pilson)
Here's to You – 3.24 (säv. Appice, Dio, Grivalja, Pilson)
Bring Down the Rain – 5.45 (säv. Appice, Dio, Grivalja, Pilson)
Kaikki albumin sanoitukset ovat Ronnie James Dion tekemiä.
Kokoonpano

Ronnie James Dio – laulu
Tracy G – kitara
Jeff Pilson – basso
Vinny Appice – rummut
Scott Warren – kosketinsoittimet
Arvostelut

AllMusic:
Entertainment Weekly: B-
Kaarlelan pappila

| Kaarlelan pappila> Karleby prästgård |
| --- | --- |
Sijainti:  Kaarlela, Kokkola, Keski-Pohjanmaa
Rakennustyyppi:  Pappila
Valmistumisvuosi:  1737
Rakennuttaja:  Kaarlelan seurakunta
Omistaja:  Kokkolan seurakuntayhtymä
Haltija:  Anders Chydenius prästgårdsförening
Tyylisuunta:  Karoliininen tyyli
Runkorakenne:  Hirsi
Julkisivumateriaali:  Laudoitus
Pituus:  30 m
Leveys:  9,6 m
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kaarlelan pappila eli Chydeniuksen pappila on yksi Suomen vanhimpia säilyneitä pappilarakennuksia, sekä ainoa karoliinisen pappila-arkkitehtuurin edustaja Suomessa. Kaarlelan pappila valmistui Suuren Pohjan sodan jälkeen vuosina 1736-1737. Pappilan nykyinen ulkoasu on kuitenkin Anders Chydeniuksen ajalta 1770-luvulta.
Pappilaa ylläpitää vuonna 2011 perustettu Anders Chydenius Prästgårdsförening. Pappilan omistaa Kokkolan seurakuntayhtymä. Vuoden 2023 tammikuussa Yleisradio uutisoi, että arkkitehtisuunnitelmat pappilan kunnostamiseksi ovat valmistuneet ja, että kunnostamishankkeelle etsitään rahoitusta.
Puolet pappilasta on vuokralla asuinkäytössä.
Historia ja arkkitehtuuri

Kaarlelan pappilan pohjakaava on lähellä vuoden 1731 everstin virkatalolle vahvistettua pohjapiirrosta. Pappilassa on kaksi salia ja päätykamarit. Näin ollen pappila poikkeaa vuonna 1727 pappiloille määritellystä keskeissalillisista vaatimuksista. Kirkkoherra Karl Gustav Weranderin vaatimuksesta Kaarlelan pappila rakennettiin huomattavasti pidemmäksi kuin tavallisesti.
Anders Chydenius suunnitteli Kaarlelan pappilan kunnostuksen jonka takia vuonna 1773 pappilan ikkunoita korotettiin ja rakennuksen olkinen aumakatto vaihdettiin paanuihin ja seinät saivat punamullatun pystyvuorauksen. Myös pappilan talousrakennukset ovat Chydeniuksen suunnittelemat. 1870-luvulla Kaarlelan pappilan sali jaettiin kolmeen huoneeseen ja pääsisäänkäynti vaihdettiin Kaarlelan kirkon puoliselle sivulle, jonne rakennettiin uusi lasikuisti. Kuisti kuitenkin purettiin 1930-luvulla ja pappila sai takaisin alkuperäiset 18 ikkunaansa. Samalla myös sisäänkäynti muutettiin takaisin alkuperäiselle paikalleen.